พอดี เพิ่งไปถอนฟันมา ฟันล่าง 2 ซี่ แล้วลิ่มเลือดมีขนาดใหญ่ เต็มปากไปหมด ควรทำยังไงดีคะ? จะกินข้าวก็ไม่กล้า
สวัสดีค่ะ การถอนฟันเป็นการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล มีภาวะเลือดแข็งตัวผิดปกติ เป็นต้นดังนั้นเลือดออกเกิดได้ภายใน 24 ชั่วโมงแรก ให้ใช้ผ้าก๊อซสะอาดอุดเอาไว้จนกว่าเลือดจะหยุด ถ้าเลือดยังออกเกิน 24 ชั่วโมงไม่หยุด ร่วมกับยังปวดแผลมากขึ้นเรื่อยๆ มีกลิ่นปากเหม็นผิดปกติ มีประวัติใช้ยาต้านเกล็ดเลือดร่วมด้วย ควรกลับไปพบทันตแพทย์การดูแลตัวเองเบื้องต้นบ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้